TEV-DEM û PYDyî derheqê mudaxeleyê vera dewa Gir Zirekî ya Şingalî de eşkerayîyêke daye.
TEV-DEMî pare kerd ke hukmatê Iraqî wazeno destkewteyanê Şingalî çin bikero û herinda ke îradeyê hukmatê merkezî rê hurmet bikero armancanê Tirkîya rê xizmet keno. TEV-DEMî vat: ''Hukmatê Iraqî têna xizmetê menfaatanê dewleta tirke ya îşxalker keno û bi nê hawayî vera şingalijan fermanêkê neweyî ano ca.''
Meclîsê Pêroyî yê PYDyî zî venga hukmatê Bexdadî da ke wa peyê plananê hêzan ê herêmîyan de nêşoro û Şingal hedef nêkero. PYDyî îfade kerd ke ê sîyasetê qirkerdişê şingalijan red kenê. PYDyî vat: ''Yeno waştene ke îradeyê şarê kurdî bêro çinkerdene, nasname û estbîyayîşê kurdan bêro vurnayene. Ma do detkewteyanê Şingalî bipawê û paştî bidê Şingalî.''
